### Zápis č. 26/2022

**zo zasadnutia Komisie bytovej, sociálnej, obchodu a služieb** **pri Obecnom zastupiteľstve obce Jaslovské Bohunice, konaného dňa 7.9.2022**

**Prítomní**: podľa prezenčnej listiny z celkového počtu 5 členov boli prítomní 4

**Program:**

1. Otvorenie
2. Informácie o bytoch
3. Žiadosť o uzatvorenie novej nájomnej zmluvy
4. Rôzne

 K bodu 1/

 Stretnutie komisie otvoril predseda komisie Miroslav Gajarský. Privítal členov komisie na zasadnutí komisie. Skonštatoval, že komisia je uznášaniaschopná.

#### K bodu 2/

Členovia komisie boli oboznámení o postupe pri riešení problémových nájmov bytov. Počas doby trvania problémov, ktoré sú prevažne z dôvodu neplatenia nájomného a zálohových platieb za služby spojené s užívaním bytu, narastá dlh voči obci do vysokých súm, ktoré sú následne veľmi ťažko vymáhateľné. Obec ako vlastník bytu nemá žiadnu možnosť okrem súdneho rozhodnutia a následne exekúcie nájomcu vysťahovať. Komisia odporúča obecnému úradu preveriť možnosť uzatvorenia zmluvy na odber elektrickej energie na byt na Obec Jaslovské Bohunice. V prípade dlhodobého neplatenia by bola možnosť odpojiť dodávku elektrickej energie, aby sa tak zamedzilo vytváraniu vysokých dlhov voči obci.

 Následne komisia posúdila predložené žiadosti o predĺženie nájomných zmlúv a doložené doklady, ktorých platnosť končí v mesiaci september a október, a prijali nasledovné unesenie:

**Uznesenie č. 59:**

 Komisia bytová, sociálna, obchodu a služieb odporúča starostke obce predĺžiť nájomné zmluvy na byty so žiadateľmi nasledovne:

Radoslav Škultéty 1 rok, Svetlana Vrbovská 3 roky, Rudolf Ilavský 3 roky, Miroslav Klč 3 roky, Zuzana Taligová 3 roky, Lívia Jaroňová 3 roky, Ľudmila Ujlakyová 3 roky, Jarmila Biháryová 3 roky, Eva Heráková 3 roky.

Hlasovanie:

Za: 4 členovia (Gajarský, Ing. Heteš, Ing. Benovičová, Ing. Dubovský)

Proti: 0

Zdržal sa: 0

 U žiadateľa o predĺženie nájomnej zmluvy ............................ komisia skonštatovala, že predložené doklady sú neúplné. Komisia odporučila vyžiadať doplnenie chýbajúcich dokladov. Podľa doteraz predložených dokladov nespĺňa podmienky predĺženia nájomnej zmluvy. Ak žiadateľ nedoloží potrebné doklady, komisia odporúča nájomnú zmluvu nepredĺžiť.

#### K bodu 3/

 Komisii bola predložená Žiadosť pani ............................ o možnosť uzatvorenia novej nájomnej zmluvy. Komisia sa oboznámila so stavom v predmetnom byte. Jedná sa o nájomcu, ktorá dlhšiu dobu neplatil nájomné a zálohové platby spojené s užívaním bytu. Bola jej daná výpoveď. Do ukončenia výpovednej lehoty nedoplatila chýbajúce platby. Ani po opakovaných výzvach byt neodovzdala, preto obec pristúpila k vyprataniu bytu súdnou cestou. K dnešnému dňu nájomca platí mesačné platby s mesačným oneskorením. Komisia nesúhlasí s uzatvorením novej nájomnej zmluvy na byt.

#### K bodu 4/

Na záver rokovania komisie predseda komisie Miroslav Gajarský  poďakoval prítomným členom za účasť, za činnosť v komisii za celé volebné obdobie a ukončil zasadnutie komisie.

Zapísala: Mária Matoleková

 Miroslav Gajarský

 predseda komisie

Prílohy: Prezenčná listina